CELEX: 32007R0807
Language: sk
Date: 2007-07-10 00:00:00
Title: Nariadenie Komisie (ES) č. 807/2007 z  10. júla 2007 , ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín

11.7.2007   
            
            
               SK
            
            
               Úradný vestník Európskej únie
            
            
               L 181/10
            
         
      NARIADENIE KOMISIE (ES) č. 807/2007
   z 10. júla 2007,
   ktorým sa mení a dopĺňa príloha II k nariadeniu Rady (EHS) č. 2092/91 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (1), a najmä na jeho článok 13 druhú zarážku,
   keďže:
   
               (1)
            
            
               Platnosť povolenia používať metaldehyd v ekologickej poľnohospodárskej výrobe, uvedeného v časti B prílohy II k nariadeniu (EHS) č. 2092/91, sa skončila 31. marca 2006.
            
         
               (2)
            
            
               Niekoľko členských štátov naznačilo, že ekologickí farmári nemajú na svojom území nijakú realizovateľnú alternatívu používania metaldehydu na reguláciu výskytu mäkkýšov na určité poľné plodiny.
            
         
               (3)
            
            
               Preto sa považuje za potrebné na obmedzený čas, kým nebudú k dispozícii výsledky výskumu nových metód regulácie mäkkýšov a nebudú vo väčšej miere dostupné alternatívne látky, obnoviť povolenie používať metaldehyd.
            
         
               (4)
            
            
               Príloha II k nariadeniu (EHS) č. 2092/91 by sa preto mala zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 14 nariadenia (EHS) č. 2092/91,
            
         PRIJALA TOTO NARIADENIE:
   Článok 1
   Príloha II k nariadeniu (EHS) č. 2092/91 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júla 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 198, 22.7.1991, s. 1. Nariadenie naposledy zmenené a doplnené nariadením Komisie (ES) č. 394/2007 (Ú. v. EÚ L 98, 13.4.2007, s. 3).
   
      PRÍLOHA
      V tabuľke III (Látky používané v lapačoch a/alebo dávkovačoch) v bode 1 časti B (Výrobky na ochranu rastlín) prílohy II k nariadeniu (EHS) č. 2092/91 sa pri položke „metaldehyd“ nahrádza dátum „31. marec 2006“ dátumom „31. marec 2008“.